
 Z A P I S N I K
37. sjednice Vijeća Mjesnog odbora Poljanice,
održane 19.lipnja 2024.
u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i  Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.
Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 37. sjednicu Vijeća Mjesnog odbora.
	Vijeće jednoglasno prihvaća tekst zapisnika 36. sjednice Vijeća, održane dana 20. svibnja 2024.
 Predsjednica predlaže dnevni red kao u pozivu, Vijeće  jednoglasno donosi 

D N E V N I   R E D
1. [bookmark: _Hlk169700985]Prijedlog za košnju i uređenje javne zelene površine – k.č.br. 4339/ 10 i dr. -donošenje zaključka;
2. [bookmark: _Hlk169701334]Prijedlog za orezivanje stabla zimzelena (čempres) u dvorištu objekta mjesne samouprave Poljanice, Dubrava 203 – donošenje zaključka
3. [bookmark: _Hlk169701777]Zahtjev Auto Žitvaj d.o.o. za otkup zemljišta dio k.č.4248/1 k.o. Dubrava (z.k.č.3438  34863 k.o. Resnik) – davanje mišljenja;
4. Zahtjev za jednokratno korištenje prostora mjesne samouprave, Dubrava 203 – donošenje zaključka;
· Lorena Šabić
5. Pitanja, prijedlozi i obavijesti.

Ad. 1. Prijedlog za košnju i uređenje javne zelene površine – k.č.br. 4339/ 10 i dr.

Predsjednica pojašnjava prijedlog o potrebi košnje i uređenja čestica na području Mjesnog odbora Poljanice, a koje su u posjedu Grada Zagreba. 
Vijeće jednoglasno donosi

ZAKLJUČAK

[bookmark: _GoBack]I/ Predlaže se ŽURNA košnja i uređenje k.č.br. 4339/7, 4339/10 i 4338/9, sve k.o. Dubrava, iz razloga što se nalaze u neposrednoj blizini stambenih objekata i Osnovne škole A.B.Šimića, a omeđuju asfaltirani put prema školi iz smjera ulice Treće Poljanice u smjeru ulice Krotovica. 
II/ Navedeno se predlaže radi sigurnosti svih pješaka, osobito djece na putu u školu, obzirom da se radi o neuređenim česticama na kojima su uočene i divlje životinje.

( foto dokumentacija u privitku zapisnika )

[bookmark: _Hlk135478812]Ad. 2. Prijedlog za orezivanje stabla zimzelena (čempres) u dvorištu objekta mjesne samouprave Poljanice, Dubrava 203 
[bookmark: _Hlk135478840][bookmark: _Hlk166688669]Zbog uočene komunalne nepravilnosti na zgradi MS Poljanice, a koja se odnosi na previsoko stablo čempresa koje raste tik uz zgradu, došlo je do zaštopavanja svih oluka na objektu, te iz njih rastu nove mlade biljke. Zbog navedenog se oborinske vode slijevaju na sve strane osim kroz oluke.
Vijeće jednoglasno donosi 
ZAKLJUČAK

I/ Predlaže se orezivanje stabla čempresa u dvorištu objekta mjesne samouprave Poljanice, Dubrava 203.
II / Predlaže se čišćenje svih oluka na objektu mjesne samouprave Poljanice, Dubrava 203, budući su isti zaštopani, iz istih rastu biljke, što dovodi do prelijevanja oborinskih voda mimo oluka.
( foto dokumentacija u privitku zapisnika )

Ad 3. Zahtjev Auto Žitvaj d.o.o. za otkup zemljišta dio k.č.4248/1 k.o. Dubrava (z.k.č.3438  34863 k.o. Resnik) 

Vijeću Mjesnog odbora Poljanice proslijeđen je zahtjev AUTO ŽITVAJ d.o.o. , Klin 1, Zagreb, za otkup gradskog zemljišta označenog kao dio k.č. br. 4284/1 K.O. Dubrava. Navedenu parcelu AUTO ŽITVAJ koristi već dugi niz godina temeljem Ugovora o zakupu.
Na osnovu zahtjeva 
Vijeće jednoglasno donosi

ZAKLJUČAK

Daje se  pozitivno mišljenje za otkup zemljišta dio k.č.4248/1 k.o. Dubrava (z.k.č.3438  34863 k.o. Resnik) po zahtjevu Auto Žitvaj d.o.o.


Ad 4.Zahtjev za jednokratno korištenje prostora mjesne samouprave, Dubrava 203 – Lorena Šabić

	Vijeću Mjesnog odbora Poljanice, obratila  se gospođa Lorena Šabić sa zahtjevom za jednokratno korištenje prostora.
Vijeće jednoglasno donosi 
ZAKLJUČAK

1.	 Loreni Šabić   iz Zagreba, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 08.09.2024. godine od 19400 – 23,00 sata.
2.	Prostor iz točke 1. ovog Zaključka, koristiti će Jadranka Suman, za proslavu rođendana, uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.

Ad. 4. Pitanja, prijedlozi i obavijesti 
- dogovor vijećnika za termine održavanja sjednica u srpnju i kolovozu 2024. godine
- informacija da je postavljanje oglasne ploče u prostoru MS Poljanice prema informaciji sa službenih stranica Grada Zagreba – u pripremi

Dovršeno u 19,00 sati		
KLASA: 024-08/24-003/1263
URBROJ:251-13-11-5-24/009-2

U Zagrebu, 19. lipnja 2024.
Zapisnik sastavila: 					                     
Jadranka Milivojević	
Zapisnik tehnički i administrativno 
obradila: Sandra Šukunda	

						Predsjednica Vijeća Mjesnog odbora Poljanice
								Vesna Kotarac
